ઇસ્લામાબાદ, તા. ૧૭ : પાકિસ્તાનમાં સલમાન કાદિર નામના નવ વર્ષના છોકરાને અમ્બિલિકલ હર્નિયા એટલે કે ડૂંટી પાસેના ભાગમાંથી નીકળતી સારણગાંઠ એટલી મોટી થઇ ગઇ છે કે તેના માટે નોર્મલ જિંદગી જીવવાનું પણ અઘરૃં થઇ ગયું છે. બે ક્રિકેટ બોલની સાઇઝની ગાંઠ સલમાનના પેટની આગળથી લટકે છે. એક-બે વર્ષ પહેલા સલમાનને આ સારણગાંઠ વધવાની શરૂ થઇ હતી. જોકે એ જ વખતે તેના પિતાનું અવસાન થતાં આખો પરિવાર દુખમાં દીકરાની આ તલીફને પરિવારજનોએ નજર અંદાજ કરી. એને કારણે હવે તેની હાલત સાવ વકરી છે. પેટનું ઇન્ફેકશન ફેફસામાં પણ લાગ્યું હોવાથી તે ન્યુમોનિયાનો પણ શિકાર થયો છે. હવે જયાં સુધી આ ઇન્ફેકશન નહીં મટે નહીં ત્યાં સુધી સારણગાંઠ કાઢવાની સર્જરી પણ નહીં થઇ શકે. (૮.૧૭)